Heinäkuussa 2013 Yego paransi ennätystään Kenian MM-karsinnoissa tulokseen 82,09 m. Moskovan MM-kilpailuissa hän selviytyi loppukilpailuun ja hänestä tuli ensimmäinen kenttälajin loppukilpailuun selviytynyt kenialaisurheilija. Loppukilpailussa hän sijoittui neljänneksi. Kilpailun viidennellä kierroksella hän heitti ennätyksensä 85,40 m ja nousi kolmannelle sijalle. Kilpailun viimeisellä kierroksella Dmitri Tarabin ohitti hänet nousten pronssimitalistiksi. Yego voitti 2014 kultaa Glasgow'n Kansainyhteisön kisoissa tuloksella 83,87 ja Marrakechin Afrikan-mestaruuskilpailuissa heitettyään 84,72.